
„Sumrni Pontificatus“ 





De 


Prima Enciclică 


Din Castel Gandolfo Papa Piu XII a publicat | 
în 20 Octomvrie a. c., întâia sa scrisoare-enciclică 
»Summi Pontijicatus<, aşteptată cu mult interes de 
întreaga lume. O enciclică papală e totdeauna un mo- 
nument de înaită înţelepciune şi grijă apostolică, nu 
numai pentrucă e expresiunea vie a magisterului viu 
şi intalibil al Bisericii învăţătoare, ci şi fiindcă e.un 
glas care răsună la timp potrivit pentru a trezi şi a 
„chema minţile şi inimile dela rătăcire şi pentru a în- 


“ drumiă' 'Voinţeie “oănfenit 07 “Spre "adevăr "şi cutptaitu pă 


Enciclica de faţă ce se înşirue printre cele mai de 
seamă documente papale, prin înalta sa învăţătură 
religioasă, lămureşte toate problemele şi realităţile 
cari, în ceasul de față, frământă societatea şi naţiu- 
nile. Din înălțimea colinei Vaticanului Papa zăreşte 
bine originea şi - cauzele adânci ale războiului, 
Dânsul atribue »învăţăturii care acordă Statului şi co- 
lectivităţii autoritate fără de margini, ce subordonă 
scopurile şi mijloacele, puterii naţionale« răspunderea 
pentru disordinea. ce bântue lumea. O astiel de con- 
cepție face cu neputinţă adevărata unire şi colaborare 
dintre popoare. »Timpul de astăzi — zice Enciclica — 
adăogând rătăcirilor doctrinale din trecut alte greşeli 
noui, le-a împins la extremităţi, din cari nu puteau 
urma decât învolburări şi ruină. Intâi de toate e sigur 

Concurs la parohia Holod. 


“La parohia Holod, din protopopiatul Beiuşului, 
care prin numirea On, lui Vicfor Ghergariu la parohia 
Sanislău Il. a devenit vacantă, se publică concurs cu 
termenul de | Decemvrie 1939. 

Oradea Şed. Cons. din 21 Octomvrie 1939, 


a Papei Piu XII 


că rădăcina adâncă şi cea dintâi a relelor de care 
sufere societatea modernă, este negarea şi refuzul 
unei norme universale a moralității, atât în vieaţa in- 
dividuală, cât şi în vieaţa socială şi în raporturile in- 
ternaționale ; tăgăduirea, atât de răspândită în zilele 
noastre, şi nebăgarea în seamă a legii naturale, care îşi 
găseşte temelia în însuşi Dumnezeu, creatorul. atotpu- 
ternic şi părintele tuturor, legiuitorul suprem şi absolut, 
a ue şi dreptul judecător al faptelor omeneşti. 

ae Bio. pene âmărinit, serlatigă. intreaga temele, -.. 
a “moralității, se innăbuşe sau cel putin 'slăbeşte mult, - 
glasul firii care învaţă, chiar şi pe cei neştiutori şi 
triburile cari încă nu au ajuns la civilizaţie, ce e bine 
şi ce e rău, ce e îngăduit şi ce nu, şi face să se 
simtă răspunderea faptelor proprii în faţa unui Jude- 


cător suprem, 
»E limpede că temelia ordinei morale în Europa 


a început a se surpa în urma lepădării de învăţătura 
lui Cristos, a cărei depozitară şi propovăduitoare este 
catedra lui Petru. Această învăţătură a făurit în trecut 
coeziunea spirituală a Europei, care educată, înobilată 
şi cultivată prin Cruce, a ajuns la un grad de pro- 
gres civil aşa de înaintat, încât s'a făcut învăţătoarea 
celorlalte continente. Despărțindu:se însă de magiste- 
rul infalibil al Bisericii, mulţi dintre fraţii despărțiți 
au ajuns să nege chiar şi dogma centrală a Creştini- 
smului, divinitatea Mântuitorului, grăbind astiel pro- 


cesul destrămării religioase«. 
Punând apoi Creştinismul în faţa neopăgânismu- 


lui, care nu ţine seamă decât de lucrurile omeneşti, 
Papa ne dă o icoană a vieţii contimporane aşa cum 
numai profeţii Vechiului Testament puteau da. SIă- 


bind credinţa în Dumnezeu şi în Isus Cristos, şi : 


întunecându-se în suilete lumina principiilor morale, 
s'a surpat singura şi: unica temelie a stabilităţii şi a 
liniştei, a acelei rândueli externe şi interne, private şi 
publice, care singură poate produce şi păstra prospe- 
ritatea statelor. 

___»De sigur nici în vremile când Europa era înfră- 
țită de aceleaşi idealuri creştine, n'au lipsit certuri, 
răsturnări şi războaie, cari au pustiit-o; dar niciodată 
nu s'a simţit mai adânc mâhuirea din zilele noastre 
pentru neputinţa de a le împăca, fiind mai înainte vie 
conştiinţa despre ce e drept şi nedrept, despre ce e 
învoit şi ce nu, principii cari uşurează înțelegerile, în 
timp ce înfrânează deslănțuirea patimilor şi lasă 
deschis. drumul spre o împăcare cinstită. In zilele 
noastre, dimpotrivă, neînțelegerile nu izvoresc numai 
din izbucnirea patimei neînfrânate, ci dintr'o adâncă 
criză spirituală, care a răsturnat principiile sănătoase 
ale moralei publice şi privatec. 

Dintre multele greşeli izvorite din agnosticismul 
moral şi religios, Papa remarcă în chip deosebit două, 
cari fac aproape imposibilă sau cel puţin nesigură ori 
şubredă  convieţuirea paşnică dintre popoare. Cea 
dintâi este nesocotirea acelei legi a solidarităţii ome- 
neşti şi a dragostei, care e dicfată fie de originea co- 
mună a firii omeneşti, care cu toate diferenţierile 
proprii ale dileritelor naţiuni nu constitue decât o sin- 
gură familie omenească, fie de jertfa răscumpărării 
adusă de Isus Cristos pe altarul crucii Părintelui său 
ceresc pentru omenirea păcătoasă. Arată apoi Enci- 
clica, unitatea fundamentală a familiei omeneşti şi are 
cuvinte adânc simţite despre iubirea creştină a patriei, 
stabilind raporturile adevărate şi juste dintre Naţio- 
nalism şi Biserică. | 

" N&socotirea dragostei - universale, 
poate consolida pacea, potolind ura şi îndulcind aspe- 
ritățile omeneşti, tot atât de păgubitoare bunelor ra- 
porturi şi a convieţuirii dintre popoare, cât şi prospe- 
rității marei societăți omeneşti, care cuprinde între 
marginile ei toate neamurile, îşi trage originea din 
concepţia greşită ce nu se siieşte să despartă dreptul 
civil de acela al lui Dumnezeu, cauza primă şi stă- 
pânul absolut atât al omului cât şi a societăţii, şi de 
a-l scoate de sub orice atârnare de o lege transcen- 
dentală ce derivă dela Dumnezeu şi-i atribue acestei 
autorităţi civile o putere de acţiune nelimitată, lăsată 
la bunul plac ori supusă exigenţelor istorice contin- 
gente şi intereselor relative. 

Tăgăduind în felul acesta autoritatea lui Dumne- 
zeu, puterea civilă, printr'o consecinţă inevitabilă, 
tinde să-şi atribue sieşi autonomia absolută ce i se 
cuvine numai lui Dumnezeu şi se substițue celui 
Atotputernic, făcând din Stat şi din colectivitate scopul 
ultim al vieţii, criteriu suprem al ordinei morale şi 
juridice oprind orice apel la principiile raţiunii natu- 
rale şi la conştiinţa creştină. Să nu se uite că orice 
normă de vieaţă socială care se întemeiază pe baze 
exclusiv omeneşti, se inspiră din motive exclusiv pă- 
mânteşti şi îşi are puterea în sancţiunea unei autori- 
tăţi numai externe, e şubredă şi insuficientă. 

E adevărat că o astfel de putere, uneori, reali- 
zează succese materiale ce uimesc pe un observator 


VESTITORUL 


Anul XV. No. 21 


superțicial, dar vine vremea în care triumfează drep- 
tatea lui Dumnezeu, care izbeşte tot ce s'a construit 
pe o vădită disproporţie între succesul material şi 
extern şi între lipsa valorii interne şi a temeliei mo- 
rale. Disproporţie ce există totdeauna când autoritatea 
publică nesocoteşte ori contestă puterea Legiuitorului 
suprem, care dacă a dat putere stăpânitorilor, i-a pus 
acesteia şi margini. In continuare arată că menirea Sta- 
tului nu este să absoarbă în sine şi să subordone 
orice inițiativă privată şi mai ales familia. Această 
esenţială celulă a societăţii, familia, precum şi bună- 
starea şi sporirea ei nu poate fi socotită numai sub 
raportul puterii naţionale, căci nu trebue să se uite 
că omul şi familia sunt prin firea lor anterioare sta- 
tului şi că Creatorul le-a dat amândorura drepturi şi - 
le-a încredinţat o misiune care răspunde unor cerinţe 
fireşti neîndoelnice. Menirea şi prerogativa nobilă a 
Statului e să controleze, să ajute şi să rânduiască 
acţiunile private şi individuale ale vieţii naturale, 
pentru a le face să tindă armonic spre binele obştesc. 
Ingrijorat de primejdiile ce pot să urmeze pentru ge- 
neraţia prezentă şi pentru cea viitoare, din nesoco- 
tirea şi progresiva desființare a drepturilor familiei, 
Papa, conştient de datoria pe care i-o impune slujba 
sa apostolică, se ridică drept apărător neînfricat a 
acelor drepturi, mai ales că nimeni nu simte mai 
amar mizeria materială şi spirituală şi nenumăratele 


"| gregeli! cu. toate dureroasele şirtristele lor repercusiuni, 
singura care 


ca această mică dar nobilă societate familiară, 
Drepturile conştiinţei sunt inviolabile. Cu cât mai 
mari sunt jertfele materiale, cerute de către Stat sin- 
guraticilor şi familiei, cu atât mai sacre şi inviolabile 
trebue să fie drepturile conştiinţelor. Statul poate cere 


averi şi sânge dar niciodată sufletul răscumpărat de : - 


Dumnezeu. Misiunea pe care Dumnezeu a încredin- 
țat-o părinţilor de a-şi creşte copiii şi de a se îngriji 
de bunăstarea lor materială şi spirituală nu le poate 
fi răpită fără o gravă turburare a dreptăţii. Aceasta 
formare trebue să aibă ca scop şi pregătirea tinere- 
tului la împlinirea conştiincioasă şi demnă a datorii- 
lor patriotice. Dar o creştere care ar neglija ori ar 
împiedeca să se îndrepte ochii şi inimile tineretului spre 
patria cerească, ar fi o mare aberaţie şi o grea vio- 
lare a drepturilor familiei, greşală ce trebue îndreptată 
chiar în interesul Statului. 

Vorbind de neînțelegerile ce se pot ivi între di- 
feritele popoare, zice că ele nu trebuesc lichidate prin 
arme ci prin tratative leale şi paşnice, căci mântuirea 
nu vine prin sabie, care poate impune condițiuni de 
pace, dar nu crează pacea. Alianţele şi tratatele nu 
trebuesc nesocotite, nici nu se poate lua dreptul de a 
le revizui umilateral, când ele nu mai sunt pe plac 
Aceasta fel de a proceda ar distruge încrederea îm- 
prumutată dintre State şi ar săpa prapasţii tot mai 
adânci înfre națiuni, 

Pentru a curma o astiel de stare a lucrurilor e 

trebuincioasă o renaştere spirituală şi religioasă, care 
să aibă la temelie legea dreptăţii şi a dragostei lui 
Cristos. Şi această operă de renaştere îi revine Bise- 
ricii. Mirenii sunt chemaţi şi ei să colaboreze cu Biserica 
pentru refacerea familiei şi pentru pacificare dintre po- 
poare. Papa înfirează cu o rară hotărire astiel de concepţii 
greşite. In fine are un cuvânt de mângăiere pentru Po: 
lonia, »>naţiunea iubită care are drept la simpatia 
umană şi îrăţească a lumii« şi aşteptată cu încredere 

în mijlocirea Mariei, Ajutorul Creştinilor, ceasul re- 
învierii. 

Tot ceea ce înțelepciunea de veacuri a Bisericii 
a acumulat în istorie, teologie, filosofie şi drept, se 
restrânge pe fiecare pagină a acestui înalt document 
ce va rămâne caun monument al grijilor părințeşti ale 
Papalității în ceasul trist de acum. E cuvântul ferm 
şi luminat de acum şi de totdeauna al Bisericii. Roma 
locuta est! 























Pentru cultul euharistic 


Publicăm aci câteva îndrumări practice cu privire la 
cultul euharistic, publicate în ordinul circular al P. S$. 
Sale loan Bălan episcopul Lugojului, întrucât ele sunt 
de mare îolos şi clerului nostru. 


Candela este un lucru de origină orientală, şi cu 
cât te duci mai spre răsărit, cu atâta găseşti în bi- 
serici mai multe candele şi tot mai bine îngrijite. Ele 
luminează biserica şi aduc cinste ori Sfintei Cumine- 
cături, ori cutărui sfânt. Se apropie luna lui Octom- 
vrie. Citind rubricile Mineiului dela Blaj, tipărit în 
1910, la pagina 182, vom afla, că la sfârşitul utreniei din 
ziua marelui Martir Dimitrie »se face şi ungere din 
candela Siântului«, Astfel de rubrici mai găsim şi la 
alţi sfinţi. Chiar în casele mirenilor, în vechiul regat, 


"găsim multe-candele, îngrijite.cu-o deosebită devoțiune... | 


Bisericile orientale, cari au norocul să îie ale 
călugărilor cunoscători şi păstrători ale vechilor şi 
bunelor rânduieli bisericeşti, sunt într'adevăr împodo- 
bite cu candele foarte frumoase, cari ard necontenit, 
ziua şi noaptea. Dar cum aceştia sunt puţini şi rari 
de tot, aşa s'au împuţinat şi candelele; şi rare sunt 
acele candele, cari sunt întreţinute cum cere prezenţa 
reală a Domnului Isus Christos. 

Privitor la candelă, Conciliul nostru provincial al 
III-lea are următoarea dispoziţie : »Înaintea iconosta- 
sului, respective a uşei împârăteşii, se va pune can- 
dela cu uleu sau îocul sacru« (Titlul Ii, cap. II, 
p. 114). 

Înţelesul acestei dispoziţiuni e limpede. Aici e 
vorbă de o poruncă categorică: »se va pune«<; deci 
nu e vorba de un sfat, lăsat la discreţia parohului 
ori preotului bisericii, respective al capelei. În fiecare 
biserică ori capelă, în care se păstrează Sfânta Cumi- 
necătură, fără doar şi poate, trebue să fie şi candelă. 
In privinţa aceasta cred, că nu este nici o abatere: 
n'avem nici o biserică şi nici o capelă, din care să 
lipsească această candelă. 

Locul ei este »înaintea iconostasului, respective 
a uşei împărăteşti«, — Dar se va găsi cineva, care 
să caute nod în papură, şi va face obiecţiunea: »Şi 
dacă biserica, ori mai ales capela, nu va avea icono 
stas, deci nici uşă împărătească ?« Acestuia nu-i tre- 
bue răspuns, doar el ştie că nu în cinstea iconosta- 


sului, ori a uşei împărăteşti se rânduieşte candela. In 
acelaşi titlu şi capitol al Conciliului provincial al ireie 
lea, se impune şi iconostasul: »Din presbiteriu iarăşi 
pe o treaptă: să fie înirarea în sfântul altar, care 
de presbiteriu va fi despărţit prin iconostas« (p. 108). 
Lipsa iconostasului se poate explica deci numai acolo, 
unde oamenii n'au putut să-şi strângă încă banii ne- 
cesari, ori unde slujeşte un preot nepăsător de rân- 


duielile bisericeşti. 
Că în cinstea Sfintei Cuminecături se pune can- 


dela, şi nu de dragul uşei împărăteşti, se poate vedea 
acest lucru în bisericile de rit latin, unde fiind mai 
multe altare, candela arde în faţa tabernacolului cu 
altarul, care are Siânta Cuminecătură. | 

In bisericile orientale, locul cel mai potrivit al 
candelei este înaintea uşei împărăteşti, 'căci toată lu: : 
mea, care intră în casa Domnului, locul acesta îl vede. 
mai întâiu. Candela arzândă e dovadă că Domnul 
Christos este într'adevăr de faţă în această biserică, 
şi-ţi aprinde focul dragostei în suflet, ca să-l dai 
Domnului cinstea cuvenită. Foarte înțelept e ales 
acest loc, pe care preoţii n'au voie să-l schimbe. În 
bisericile latine, în cari Siânta Cumenicătură nu se 
păstrează -pe altarul principal, nu arareori vezi cre- 
dincioşi, cari se duc şi se .roagă la statuia cutărui 
stânt,. şi ies din biserică fără să fi dat măcar o 
mică salutare Fiului lui Dumnezeu întrupat. 

În ce priveşte materia de pus în candelă, Conci- 
liul amintit vorbeşte numai de uleu, fără să specifice 
ce îel de uleu, din moment ce sunt atâtea şi atâtea 
feluri de uleu. Un lucru, pe care-l ştie toată lumea, 
şi-l practică foarte bine, nu mai trebue legiferat. Cu 
toate că la noi nu cresc mâslinii, în schimb avem 
atâtea alte feluri de uleu, producţie internă, chiar de 
a noastră, nici celui mai simplu ţăran nu i-a trecut 
prin minte să ducă la biserică uleu de rapiță, de 
floarea soarelui, de in, de cânepă, ori de bostani. 
Toată lumea ştie că în candelă se pune uleu de 
măsline. 

Sunt însă locuri şi timpuri, când uleul de măsline 
poate să lipsească. Ori şi dacă nu lipseşte de tot, este 
puțin şi este aşa de scump, în cât bisericile sărace 
nu şi-l pot procura. Ce e de făcut în astfel de cazuri? 

Dintre toate legislaţiile bisericelor de rit oriental, 
legislaţia noastră e cea mai completă şi foarte mult 
apreciată. Totuşi, la zile grele, cum vin uneori şi 
peste noi, legiuitorii noştri nu s'au gândit. Şi atunci 
noi urmăm procedura, ce o urmează oamenii şi în 
alte chestiuni: să vedem, alţii cum fac? Lipsind deci 
legi şi îndrumări în biserica noastră, să le căutâm în 
biserica soră, a catolicilor de rit latin, care are aşe- 
zăminte. mai bine chibzuite în multe, ce la noi lipsesc. 

Dreptul bisericii latine este recunoscut ca izvor 
complementar al dreptului bisericii orientale mai în- 
tâiu de însuşi Pidalionul, care în nota a doua dela 
canonul al doilea Trullan, zice următoarele: ».. . Si- 


nodul a înşirat canoanele acelea ale Sinoadelor şi ale 


părinților, câte erau în întrebuințarea Bisericii. Tot 
odată însă a primit împreună şi canoanele, a localni- 
celor Sinoade cele din Apus, câte se unesc cu canoa- 
nele Sinoadelor celor icumenice. Şi în scurt precum 
al V-lea icumenic a primit pe cele ale lui Augustin, 
şi ale lui Amvrozie Apusenilor, nu de obşte încă, ci 
câte au aşezat întru dreaptă credinţă, şi spre mustra- 
rea ereticilor. Aşa şi noi cele drepte ale Sinoadelor 
celor ce s'au făcut în Apus le primim« (Pidalionul 
dela Neamţ, din 1844, foaia 150 din dos, supt însem- 
nare), | 

In acest scop aş mai putea cita Basilicalele, cari 

c: »De quibus scripta lex non est, his morem et 


Cnsuatuaioti custodire opportet, Si vero et: haec de» : 
ficiat, sequi opportei ea, quae: proxima sunt et similia 


„ei, de quo quaeritur. Sin autem neque haec reperian- 
tur,- func ius quo Roma utitur custodire opporteta (Lib. 
II, tit. [, cap. XLI). Acestă rânduială e copiată, aproape 
din cuvânt în cuvânt, în Nomocanonul atribuit lui 
Foţiu (Tit. |, cap. II), şi în canonul 20 al Codicelui 
de Drept canonic al Bisericii latine. 

În baza doctrinei de mai sus a Pidalionului când 
nouă ne lipseşte vreo lege, şi cea din dreptul latin 
ni-se potriveşte, adaug eu: şi cu ritul nostru, în loc 
să ne frământăm fiecare episcop capul atâta, câtă 
vreme are un episcop, şi cât îi permite săraca lui 
bibliotecă, şi să hotărîm ceva necomplet, şi poate nici 
foarte bine studiat: mai bucuros primim dispoziţiile 
clare şi bine studiate ale Romei, cari nu numai că nu 
strică nimica din disciplina noastră, ci din contră o 
întregesc într'un chip admirabil, căci se bazează pe 
cea mai bogată experienţă din lume, şi sunt opera unor 
specialişti în materie. Doar dela ei au primit şi fraţii 
din cealaltă strană atâtea legi privitoare la organiza- 
rea seminariilor, a parohiilor, referitoare la parohi şi 
altele, cari nu sunt cuprinse nici în vechile canoane 
ecumenice şi locale, nici în scrierile sfinţilor Părinţi, 
admişi ca autoritate în dreptul canonic. 

Despre materia ce trebue, respective se poate 
folosi în candelă, vorbeşte canonul 1271 al Codicelui 
de drept canonic latin. Acesta porunceşte mai întâiu 
untdelemnul din măsline, ori ceara de albine. Dacă 

nu se poate avea însă untdelemnul numit, după în- 
țeleapta chibzuinţă a Ordinarului se poate folosi altfei 
de uleu, însă, pe cât se poate, vegetal. Aşa vorbeşte 
canonul. 

Ceara de albine, în oraşele mari, se găseşte to- 
pită şi sleită în nişte păhărele, cari în ziua morţilor, 
se pun de veghe la morminte. Referitor la această 
ceară, Sacra Congregaţiune a riturilor, care tratează 
şi ordonează la Roma chestiunile liturgice, la 23 Fe- 
bruarie 1916, deci în vremea cea mai crânceană a 
războiului mondial, ţinând seama de sărâcia generală, 
a permis ca această ceară să poată fi amestecată cu . 
ceva (Vezi Acta Aposlicae Sedis, anul 1916, p. 72.) 
Tot atunci, aceeaşi Congregaţie spune, că în ultimul 
loc se poate întrebuința în candelă: şi lumina electrică. 

Lipsind deci, ori fiind prea scump uleul de măsline, 
se poate întrebuirița mai întâiu uleul vegetal din sâm- 
buri (bostan, dovleac ori ludău), din îloarea soa- 
relui, din semânţă de in, de rapiţă, ori de cânepă. 
Lipsind şi acestea, care caz în dieceza noastră nu se 
prea poate da, se poate întrebuința chiar petrolul. Cum 
acesta se găseşte la noi destul, lumina electrică, pusă 
de Congregația Riturilor în ultimul loc nu e voie să 
se îolosească. 

Prezentată fiind aceasta deciziune a Congregaţiei 
Riturilor răposatului Papă Benedict al XV-lea spre 
aprobare, acesta a dat ordin să se publice. hotărîrea, 
lăsând însă toată chestiunea la buna chibzuinţă a 
Srinacilate . 

: Pentru -a înțelege mai 'bine : circumstanțele pre- 
văzute în decizia de mai sus, trebue să citim şi de- 
cizia aceleiaşi Congregaţii dela 24 lunie 1914, deci 
din vreme de pace, când a oprit să se folosească lu- 
mina electrică în candelă (Vezi Vermeersch—Creusen, 
Epitome luris canonici, tom II. ed. IV, Mechliniae 
1930, p. 369, no. 596). În vremea războiului a fost 
întrodusă electricitatea şi în unele biserici şi capele 
din Roma. Când în anul 1932, Sfântul Părinte 
Piul al Xl-lea a ordonat vizita apostolică pentru 
dieceza de Roma, dintr'odată a dispărut electricitatea 
din toate candelele bisericilor şi capelelor din Roma. 
Servească aceasta de învăţătură pentru unii Fraţi, 
cari sunt totdeauna gata să iea dela latini tot ce e 
spre tihneala şi comoditatea lor; nu iau însă dela ei 
ceeace constitue forţa bisericii catolice: celibatul şi 
rugăciunea zilnică a întregului Orologeriu. Adevărat, 
că astăzi aprinderea candelei şi ţinerea ei în continuu 
de veghe e mai grea, căci fitilele sunt neasemănat: 
mai slabe. Însă, după cum am înaintat în alte lucruri 
de ale industriei, dacă aceste fitile s'ar căuta mai 
mult, am putea avea şi noi fitile mai bune, cari să 
țină candela aprinsă mai multe zile. 

Dar poate chiar această lipsă a fitilelor mai bune, 
cari sâ ţină cu săptămâna, e un prilej bun, ca femeile 
cu frica lui Dumnezeu să se organizeze pentru a sluji 
Domnului Isus, la fel cum slujeau Domnului, prin 
oraşe şi prin sate, din avuţiile lor, Maria Magdalena, 
loana, femeia lui Huza, şi altele multe (Luca 8, 3). 

Binecuvântarea bisericii 


din Baba Novac 


Cu prilejul binecuvântării noului locaş de închi- 
năciune, în comuna Baba Novac (Ludoveni) s'au de- 
sfăşurat înălțâtoare serbări. Prin sosirea în acea co- 
mună a părintelui Pefru Jancic, comuna Baba Novac 
a primit pe îndrumătorul luminat şi apostolul zelos, 
care s'a ostenit mai mult decât toţi pentru înfiriparea 
vieţii materiale-economice, în această comună, până 
atunci plină de neajunsuri, Asigurându-șşi bunăvoința 
autorităţilor locale, părintele Petru Jancic, ajutat de 
ceilalţi factori culturali, a isbutit ca din această colo- 
nie, mereu neîndestulată şi lipsită să facă o colonie 
model. 

Din ajutoarele însemnate primite dela judeţ şi din 
propriile jertie, coloniştii au înălțat o frumoasă şi în- 
căpătoare şcoală primară, bine înzestrată cu cele ne- 
cesare, condusă de harnicul învăţător-director dl 
Mihai Ardeleanu. D-sa a înfiinţat şi un cor, cu copiii 
şi tineretul din comună, care face cinste şcoalei şi 
satului. 

Jertiele cele mai mari însă, le-au făcut credin- 
cioşii colonişti, pentru înălțarea unei biserici măreţe, 
care face fală unei generații. Biserica are hramul Na- 
şterea Maicii Domnului şi pentru terminarea ei har- 


„nicii colonişti au jertfit din avutul lar şi din ajutoarele . 


primite aproape trei milioane de lei. 

Toţi au contribuit, cu bani şi mână de lucru, aşa în” 
cât astăzi monumentala biserică, terminată şi inzestrată 
cu toate cele necesare cultului divin, procură sfântă bu- 
curie harnicului păstor, preotul Petru lancic şi turmei 
sale credincioase. 

Pentru a da cuvenita solemnitate serbărilor, 1. P. 
S, Sa Episcopul Dr. Valeriu Traian Frențiu a delegat 
pe părintele canonic Joan Georgescu să fie interpre- 
tul părinteştii Sale bucurii, şi să prezideze serbările 
naţionale şi religioase, cari s'au desfăşurat Sâmbătă 
şi Duminecă în 28 şi 29 Octomvrie 1939. 

Preacucernicia Sa a săvârşit actul sfințirii măre- 
țului lăcaş de închinăciune şi a ajutatla mârturisirea 
credincioşilor, | 

Au participat la slujbe, serbări şi ridicarea pavi- 
lionului, d. colonel Simion Coman, prefect de Satu Mare, 
d-l ing. Simionescu, d-l prof. V. Scurtu, dnii Bohăţel, 
dr. Micu, Pop Gh., Giurgea Gh,, d-l şi d-na Dr. Pop 
Dioniş, Aurel Peia, Sculptorul Croitoru, Leictman, 
Desideriu Banc, preoţii V. Pop-Mădâras, Gh. Pop Me- 
dişa cu d-na, FHriţiu Guingiu etc. 

Intr'o scurtă cuvântare d:l prefect Coman, a avut 
cuvinte de apreciere pentru lucrările făcute şi de 
laudă la adresa sătenilor, promițând sprijinul său 
pentru asemenea lucrări şi în viitor. 

Asistenţa -a fost înveselită de fanfara militară, 
frimisă de d-l prefect. 

Ce fac americanii 
pentru misiuni 


Adresând, în ajunul Duminecii misionare mondiale 
din acest an, un radio apel către catolicii din Statele 
Unite, Em. Sa Card. Petru Fumasoni Biondi, Prefectul 
S. Congregaţii De Propaganda Fide, elogiază râvna 
şi interesul ce-l poartă catolicii americani Misiunilor. 
»Vouă — zice Em. Sa — nu trebue să vă ilustrez pe 
lung rostul zilei misionare, fiindcă faptele voastre 
dovedesc că-l cunoaşteţi pe deplin. Dacă, de fapt, spi- 
ritul, cultura, dragostea şi pasiunea misionară au cu- 


cerit abia în deceniile din urmă massele catolicilor 
din Statele Unite ale Americei, într'o formă mai sim-. 
țită şi mai generală, în schimb au prins rădăcini atât 
de adânci încât colaborarea misionară a devenit pen- 
tru voi parte întregitoare a vieţii voastre de buni ca- 
tolici. Şi colaborarea voastră nu e numai ideală şi 
culturală, ci practică şi intovărăşită de fapte şi jertfe: 
colaborare pe care o putem sinfetiza în clasica ex- 
presiune : rugăciune — personal — ofrande. Aceste sunt 
nevoile absolute ale Misionarilor; acestea sunt aju- 
toarele pe cari voi le trimiteţi cu generozitatec. 
Despre rugăciune, spunea Em, Sa, că ştie. din 
experienţă. cât se roagă, americanii pentru Misiuni. 
Rugăciunea lor misionară nu rămâne o simplă dorinţă, 
ci dânşii îşi oferă de bunăvoie iii şi ficele dumneze- 
escului Stăpân al secerişului ca să facă din ei apostoli 
sfinţi şi vestitori neîniricaţi ai Evangheliei. Societatea 
pentru Misiunile străine, marea familie misionară 
americană cunoscută sub numele de Maryknoll, înte- 
meiată în 1911, azi numără 1185 de membri; dintre 
cari 257 preoți, 77 îraţi călugări, 574 maice şi 277 
studenţi. In afară de aceasta 987 americani cari 
aparțin la diferite Institute ori diferite Ordine religi- 
oase lucrează în misiuni. In cei 5 ani din urmă misi- 
onarii Statelor Unite cari lucrează efectiv în ţările de 
misiuni au sporit cu 63%: dela 866 câţi erau în 1933 
la 1412 în 1938. Statistică ce face mare cinste State- 
lor Unite, Cât privesc daniile americanii şi-au dovedit 
cunoscuta lor generozitate şi pe teren misionar. Ciirele 
sunt grăitoare. Numai pentru Opera pentru răspândi- 
rea credinţii au oferit 705.000 dolari în 1935, 742.000 
în 1936, 750.000 în 1937 şi 870.000 dolari în 1938. 
Se sperâ că daniile din anul acesta vor îi şi mai mari, 
fie pentru că lipsurile misiunilor sunt mai mari, fie 
pentrucă daniile catolicilor din ţările beligerante vor 
scădea simţitor. Pilda bunilor americani trebue să 
stârnească în toţi un interes mai viu pentru Misiuni. 

Contribuţii la 


a 


impăratul însă, care se afla în timpul acesta în 
posesiunile sale din Italia, în 5 Decemvrie 1815 îi 
scrie lui Vulcan în chestiunea episcopiei din Arad. El 
dorea să vadă pe Românii din aceste părţi trecuţi 
la unire şi de aceea cere ca să i se recomande dintre 
fruntaşii clerului neunit câteva persoane care, odată 
ajunse în scaunul episcopesc să treacă la unire şi să 
aibă apoi suficientă trecere ca să o propage şi în 
mijlocul credincioşilor.!) 

Această scrisoare nu reprezintă nici :o schimbare 
de poziţii, ci sesizează doar un moment de ordin tactic. 
Tradiţia militantă a familiei habsburgice care din mo- 
tive de credinţă şi interese politice sprijinea. religia 
catolică e arhicunoscută, aşa că nu mai e necesar să 
insistăm asupra ei. Impăratul Francise /. nu făcea 
altceva decât ceea ce ar fi tăcut în împrejurări simi- 
lare oricare alt membru al casei sale. Căufa o recfi- 
ficare de poziții împolriva vechiului duşman dela 
Nord-Est care prin credință păstra simpatia popoa- 
relor. ortodoxe din monarhie. 

Urmează să privim de aproape atitudinea Episco- 
pului Vulcan. Bine înţeles, în această examinare tre- 
buie să ţinem seamă de contingenţele -vremii, elimi- 
nând, pe cât e posibil, anumite prejudecăţi a timpuri- 
lor noastre. 

In stăpânirea spirituală peste aceste ţinuturi sfe- 
ieau în față două forțe, reprezintând două mentali- 
Iăți, două fradiţii : mitropolitul dela Carloviţ, Ştefan. 
Stratimirovici şi episcopul român al Orăzii, Samui/ 
Vulcan. Intâiul »rezuma o evoluţie istorică, sârbească 
de mare însemnătate. Deşi, chiar mai târziu, la 1772, 
Sârbii erau în Banat numai 78.780, iar Românii 151. 
639, ei ceruseră (dela 1769) supremaţia biseri- 
cească in dogmaticis et pure spirifualibus. Rescriptul, 
aşa zisul declaraforium _illiricae nationis (din 1779) 
le-a satisfăcut cererea pentru cât timp vor îi credin- 
cioşi împăratului : fusese un târg util amânduror păr- 
ților. Dar Sârbii îşi sporiră mereu pretenţiunile. La 
1790 (Septemvrie) în congresui dela Timişoara, din 
care episcopul Stratimirovici ieşi arhiepiscop, ei cerură 
tot teritorul temeşan, organizat ca banat şi ca sprijin 
al expansiunei lor spre Estul şi Nordul Ungariei. Ag- 
resivi, ei ceruseră ca clerului catolic să i se inter- 
zică orice Înrâurire asupra preojțimei neunile. Cere- 
rea era un principiu; iar dela 20 Noemvrie 1790 
înainte realizarea lui fu încredinţată noului mitropolit, 
fostului episcop de Buda, Ştefan Stratimirovici.«2) 


1) Scrisoarea publicată în Anuaru! inst. pedagogie—teo- 
logic din Arad, an. 1916—17 pag. 17—13; reprodusă şi de Dr 
ŞI. Lupșa: op. cit. pag. 55. 
îţi dn G. Bogdan—Duică : Gheorghe Lăzăr. Buc. 1924 pag. 

—45, 

de V. Bolca 


În faţă cu »ortodoxul convins<« şi »destul, de deştept 
şi de erudit ca să poată urmări şi desvoltarea teore- 
tică şi practică a bisericii adverse« stă . (între anii: 
1806—1835) episcopul român al Orăzii, Samuil Vul- 
can. Fostul elev şi îndrumător al strălucitelor şcoale 
catolice din Apus, apreciat încă din tinereţe (1875) de 
către Moise Dragoş ca o adevărată „floare a eparhiei” 
sale, reprezenta în rândul întâi aici năzuinţele înain- 
taşilor săi de creştere în amploare a tinerei dar vi- 
guroasei episcopii româneşti, ataşate credinţei romane. 
După anexarea celor 72 sate româneşti din eparhia 
Muncaciului, el îşi îndreaptă privirea în spre Sud. 
Mai cunoştea vechile răîueli, unele petrecute sub ochii 
săi, între cei doi episcopi antecesori şi episcopii sârbi 
din Arad; executori ai planurilor lui Stratimirovici. In 
afară de acestea el era un reprezentant ales al cre- 
zului românesc de Inălțare a neamului, Legăturile lui 
cu fruntaşii culturii noastre, din toate colţurile româ- 
neşti dincoace de Carpaţi, îi dădură nu numai o dra- 
goste pioasă pentru slova românească ci îi .puseră o 
serie de probleme, în revendicarea celor pierdute şi: 
din care îşi făcuse un plan de recuceriri. Prin spriji- 
nirea' episcopului Vasile Moga în scaunul dela Sibiiu 
el câştigă o întâie victorie împotriva tendinţelor sâr- 
beşti, iar acum îşi îndreptă privirile în spre Arad. Cei: 
doi bărbaţi, două temperamente disciplinate de luptă- 
tori, ambii cu legături întinse, reprezentanţi alor două 
crezuri opuse, era fatal să se ciocnească, 

Intr'o scrisoare, din 1831, către cancelarul comite - 
ErdGdy, Vulcan își exprimă punctul său de vedere cu 
privire la stările bisericeşti din părţile Banatului. EI 
crede că pentru eparhiile Aradului, Vârşetului şi Ti-. 
mişorii ar trebui să se numească episcopi români, 
fiindcă pe teritoriul acestora, pe lângă 960 parohii ro- 
mâne, abia sunt 126 in care populaţia e sârbească.!): 

Problema învăţământului naţional şi sforţările de- 
puse în jurul preparandiei româneşti din Arad vădeau 
mitropolitului în toată plenitudinea intenţiile înzestra- 
tului său adversar dela Oradea şi căută mijloacele de 
combatere. 

Până în Anul 1814 Vulcan şi-a pregătit şansele 
pentru îorţările decisive ce avea să le facă în acea- 
stă direcție şi îşi câştigă adepţi printre îruntaşii na- 
ționalişti localnici, iar acum, când se prevedea sfârşi- 
tul apropiat al episcopului Avacumovici, de odată cu 
cererea Românilor din Arad pentru un episcop român, 
izbucni în mod acut şi conflictul între cei doi fruntaşi, 
cu idealuri atât de opuse, 

Cearta porni în jurul unor dispoziţii mai vechi, cu 


:) Dr. lacob Radu: Istoria Diecezei Române-Unite a; 
Orăzii-Mari. pag. 102. 

privire la contactul clerului cu credincioşii din comu- 
mele în curs de trecere la unire, pe care Vulcan le 
ceru ca să îie reîntroduse. Stratimirovici protestă în 
contra lor, în 24 Noemvrie 1814 şi, dupăce prin scri- 
soarea prezidială din 16 Decemvrie nu i se dădu sa- 
tisiacţie, în 28 Februarie, anul următor, înaintă împă- 
ratului un lung memoriu, prezentând clerul unit ca 
un element provocator de instigaţii, în mijlocul unui 
popor ignorant şi nestatornic. | 

Episcopul Orăzii îi răspunde cu jndatatea omu: 
lui căruia i se aruncase o insultă. La 1 August 1815, 
întrun memoriu de 22 pagini, adresat Consiliului Lt, 
Regal, el respinge acuzele mitropolitului, fixând, tot- 
odată, obiectivele pentru care luptă. II interesează pe 
Vulcan temeiul moral al profestului şi justefea. insul- 
fei împotriva clerului şi poporului românesc. De aceea 
se întreabă că, după ce unirea nu se propagă decât 
exclusiv în comune cu populație românească, ce mo- 
tive determină pe mitropolit să protesteze în contra 
ei, atunci când episcopii sârbii nu au alte legături cu 
Românii decât că incasează taxele sidoxiale, pe care 
dacă aceştia nu le pot plăti li se pun zălog cărţile 
bisericeşti şi-i lasă în cea mai neagră mizerie suile- 
tească. Unirea Românilor produce durere numai epi- 
scopilor sârbi pentru că sunt singurii cari sufăr pa- 
gube materiale din această trecere. 

Cât priveşte. acuza de inconstanţă, aruncată po- 
porului Român din partea unor episcopi străini, cari 
m'au decât ură şi dispreţ îață de el, dacă există, ea 
nu se datoreşte decât felului vitreg în care: au fost 
trataţi şi clerului care-i păstoreşte. Aceştia din urmă 
unii abia ştiu citi, alţii, afară de citit, nu ştiu alt- 
ceva decât să calomnieze pe uniţi, să înjure celelalte 
confesiuni şi să ţină în cea mai ruşinoasă ignoranță 
religioasă pe credincioşi. Alături de aceştia mai sunt 
diferiţi agenţi cari au împânzit satele, cari corup şi 
terorizează pe bieţii creştini şi când îşi ating ţinta se 
felicită unul pe altul. In concluzie: chiar dacă Româ- 
nii sunt inconstanţi, nu ei poartă vina ciea trebue cău- 
tată acolo de unde provine. Constatări triste relativ la 
tratamentul primitiv şi neuman al clerului strein, pe 
care vlădicul român al Orăzii le rotunjeşte cu o re- 
flexie dureroasă: „Pasfores duas fondere e! mulgere 
amani, minime autem pascere.“ 

Cât îl priveşte pe dânsul şi clerul său, n'au in- 
tervenit decât acolo unde sufletele turburate ale cre- 
dincioşilor i-au chemat ca să le dea lămuriri în che- 
stiuni de credință şi nu doreşte altceva decât ca re- 
ligia catolică să se răspândească pe încetul şi în mad 
firesc între Români ; revenind în sânul bisericii din 
care au fost rupți în veacurile trecute şi care le ga- 
rantează propăşirea lor morală şi culturală.!) 


1) Protestele mitropolitului Stratimirovici şi ciorna memo- 
riului prezentat de episcopul S. Vulcan în Arhiva Diecezană, 
anul 1815 — Fasc. [i. — No. îl. 

Din cele precedente și din acest act desprin- 
dem că episcopul Samuil Vulcan a început o acţiune 
ce se Îndrepla în mod esclusiv împotriva ierarhiei 
și intereselor sârbești, că această luptă. o pornise 
binişor înainte de anul 1815 și că vroia o definitivă 
ruptură între cele două națiuni, care avea să se exe- 
cute prin trecerea la unire a Românilor din eparhiile 
păslorife de către episcopii sârbi, cari ti tratau în 
mod maşier. 











CRONICI 





Hirotoniri. Duminecă, în 1 O:tombrie, a. c. 
|, P. S$. Sa Episcopul Valeriu Traian a ridicât la 
treapta Diaconiei pe clericul J/ie Borz, iar în 22 Oc- - 
tomvrie, Dumineca Misionară Rev. loan Niculiciu a 
ost hirotonit preot, 


Nou canonic la Blaj. In şedinţă Ven. Capitlu 
Mitropolitan din 25 Octomvrie a. c. a îost ales cano- 
nic. Păr. Dumitru Neda, profesor de teologie şi dis- 
tinsul redactor al Unirii. Felicitările noastre. 


— Ziua Misionară la Catedrala Română 
Unită din Oradea. Ziua aceasta, atât de însemnată 
pentru vieaţa şi viitorul Bisericii, pregătită cu trei 
săptămâni înainte, s'a petrecut, pentru credincioşii 


“Români Uniţi din Oradea, cu momente “de thare "înăE k 


țare sufletească. . 

La Biserica Catedrală, Î. P. S. Sa Episcopul Dr. 
Valeriu Traian Frențiu a celebrat liturghia arhierească. 
In cadrul si. liturghii, Revs. Canonic loan Georgescu 
a vorbit despre ziua misionară, rostul şi scopul ei, 
făcând să treacă prin faţa asistenţei milioanele de pă- 
gâni cari se aşteaptă evanghelizaţi şi misionarii, cu 
vieața lor simplă, modestă, dar plină de creştinesc şi 
continuu eroism. 

După masă a avut loc în sala îestivă a Şcoalei 
Normale Române Unite o mică serbare a copiilor, 
aranjată de Redactorul Revistei »Micul Misionar«, Păr. 
loan Gârleanu cu concursul elevilor şi elevelor de 





Atenţiune ! ! ! 


Se află sub tipar mult apreciata carte de rugăciuni 


„Mângâierea Creştinului“ 
de 4 IOAN GHENŢ 
în a Vil-a ediţie, revăzută, adăugită şi acomodată 
după cerinţele credincioşilor. Va apare pe Crăciun, 
Se poate .comanda de pe acuma dela Soc. »S. loan- 


Gură-de-Aur<, Oradea, Parcul Ştefan cel Mare No. 8. 
A 

curs primar dela Şcoala de aplicaţie şi dela Înstitutul. 


Notre Dame de Sion din loc. 

S'au executat cântece şi s'au predat uşoare piese 
de teatru, cu subiecte din vieaja misionarilor şi a spri- 
jinitorilor lor, care au trezit interesul publicului pentru 
misiuni. 

Entuziasmat de vieaţa eroică a misionarilor, pu- 
blicul numeros, în frunte cu I. P. S. Sa Episcopul şi-a 
dat cu generozitate obolul, pentru ajutorarea misiona- 
rilor-apostoli şi ale nouilor convertiți. 


— Noul comitet al Societăţii de lectură 
„S. loan Gură de Aur“. Societatea de lectură »S$. 
loan Gură de Aur« a clericilor dela Academia teolo- 
gică română unită din Oradea, în şedinţa de consti- 
tuire, din 21 Octombrie a. c. şi-a ales pentru anul 
şcolar 1939/40 următorul comitet de ccnducere: 

Preşedinte : Florian Deheleanu an. Vi; vicepreşe- 
dinte : Vasile Grama an. IV; notar I: Leontin Chişiu 
an. Ili; notar II: Emil Silaghi an. II: secretar de co- 
resp.: Vasile Romocea an. V ; bibliotecari: I. Dumitru 
Pop an; Il. Gheorghe Erdei an. III; I]I. loan Chereji 
an. Îl; cassier: Darius Man an. VI; controlori: losif 
Boia an. V; Dumitru Dărăban an. IV; Vasile Dohan 
an. III; Arhivar: loan Onişor an. IV; Comisia | cri- 
tică literară ; Preşed. Leontin Filipescu an. V; mem- 
bri: llie Borz an. IV; Gheorghe Chiorean an. III; 
Vasile Pârăianu an. II: Comisia ÎI critică literară : Pre- 
şed.: Vasile Grama an. IV; membri: Dumitru Pop 
an. IV: Ştefan Pintea an. III; Andreiu Raţiu an. II; 
Petru Anca an. [i. Dirijor de cor: Gheorghe Silvăşan 
an. Il. 

















BIBLIOGRAFIE 


Dora F. Ritimeyer, Von den Kirchenschătzen der Siifte 
Muri und Wettingen und ihren Schiksalen. Separat-Abdruck 
aus „Argovia“, Band 49. În 8, 38 pagini. 

— Von der Kirchenschâătzen der Klăster St. Urban u. 
Rathausen und lhren Irrfahrten. Stans, 1939 (Paul v. Matt). 
În 8%, 72 pag. Ă 

Secularizările totdeauna sunt: desastruoase, din toate 
punctele de vedere: religios, politic, social artistic. Distinsa 
autoare arată în aceste două cercetări de istorie a artei elve- 
ţiene cum prin secularizare s'au risipit şi înstrăinat tesaure 
artistice de mare preţ. Unele, cumpărate de Papa Pius IX, au 
ajuns la Roma, altele donate de acelaşi papă, au ajuns la 
episcopiile noastre unite (1858). Datele istorice relative la 
această donaţie au îost comunicate autoarei (pag. 58—60 din 
fascicola II) de păr. canonic |. Georgescu. Cei ce se întere- 
sează de asemenea chestiuni, vor găsi în aceste două cerce- 
tări istorice indicațiuni foarte valoroase. 


Calendarul dela Bixad pe anul Domnului 1940. In 8, 
112 pagini, 12 lei. 

Impodobit pe învelitoare cu vederea mănăstirii, a biseri- 
cei şi a icoanei Maicei Domnului dela Bixad, apoi cu alte 14 
ilustraţii în text, acest calendar rămâne unul din cele mai 
atrăgătoare pentru poporul nostru. Pe.lângă părţile indispen- 
sabile (calendar, tarii poştal, adrese, târguri etc.), sunt şi 
. atâtea învățături alese : de anul nou, despre papa, sf. liturghie, 





VESTITORUL 


Anul XV. No. 21 


S. Nichita, Maica Domnului, S. losif, despre bogaţi, mama 
fără inimă, Andrei Bobola, Isus la oameni, Armand Călinescu, 
Credinţă, nădejde şi iubire, desfacerile căsătoriilor, visul boe- 
rului, oglinda creştinului ş. a. Dela părinţii basiliani din Bixad 
se pot cumpăra rozare, cruci, dar mai ales cărţi de rugăciuni 
bune ieftine, folositoare. 


Dr. Nicolae Brinzeu, Micul catehism cu elemente de 
Biblie. Pentru clasele 1 şi 2 primare. Ediţie pentru cateheţi. 
Lugoj, 1939. In 8%, 208 pagini. Preţul? 

Micul catehism cu elemente de Biblie, pentru cl. 1 
primară, Lugoj 1939. In 80, 32 pag. Preţul? 

Micul catehism cu elemente de Biblie pentru clasele 
2 primare. Lugoj, 1939. În 8%, 88 pag. Preţul? 

Catehism pentru clasa 4 primară. Ediţie pentru cate- 
heţi. Lugoj, 1939. În 80, 112 pagini. Preţul? 

Catehism (despre porunci) cu pericopele evanghelice 
pentru clasa 5 primară. Lugoj, 1939. In 8, 95 pag. Preţul? 

Catehism (despre darui lui Dumnezeu) cu liturgică 
pentru clasa 6 primară. Lugoj 1939. in 80, 76 pag. Preţul? 

Catehism (despre credinţă) cu storia bisericească 
pentru clasa 7 primară. Lugoj 1939. In 80, 96 pag. Preţul? 

lată o respectabilă scriere de lucrări tipărite în vara 1939. 
de harnicul şi iscusitul păr. canonic Nicolae Brînzeu dela Lu- 
goj. P. C. Sa e de bună seamă unul din cei mai pricepuţi ca- 
teheţi ai noştri. Ca fond, aceste lucrări au îost cercetate de 
comisia catehetică dela Blaj, precum şi de episcopia Lugojului ; 
prezintă deci suficiente garanţii de control. Ca formă consta- 
tăm că nici odată copiii noştri n'au avut cărţi de religie mai 
frumos tipărite şi ilustrate. Dacă formatul ar fi fost ceva mai 
mic, ar fi fost mai potrivite pentru elevii claselor primare; 
de asemenea ar îi trebuit tipărit preţul fiecărui exemplar pen- 
tru înlăturarea posibilităţii speculei, astăzi atât de în floare. 


Biblioteca AGRU pentru intelectuali No. 5. Prinos amin- 


„tirii doctorului Aristotel Banciu 1886—1938. „Bucovina“, |. 


E. Torouţiu, Buciireşti. In 80, 112 pag, t 18 planşe. 

Un strălucit prinos şi album închinat pomenirii neuitatu- 
lui Dr. Arisrote! Banciu, conterenţiar : la Facultatea de: medi-, 
cină a Universităţii din Bucureşti, îost vicepreşedinte general 
şi preşedinte al secţiei AGRU-lui din capitală. AGRU se cin- 
steşte pe sine, cinstind în chip atât de mişcător memoria 
unuia din cei dintâi promotori ai lui: cu cuvântul şi cu fapta. 
In prinos, afară de o documentaţă biografie scrisă de păr. ca- 
nonic |. Georgescu, redactorul volumului, aduc foarte valo- 
roase contribuţii dd. Dr. Fiorian Sărăţeanu, Dr. N. Vătămanu, 
Voicu Niţescu, I. U. Soricu, luliu Giurgea, Dr. S. Nicolau, 
Aug. Caliani, Zenovie Pâclişanu etc. Chiar simpla foiletare a 
prinosului-album, arătând ridicarea eroică a D-rului Banciu 
dintr'o familie de sărmani mineri la culmile carierei universi- 
tare medicale e extraordinar de edificatoare. Non fi! similiter 
cuigue homini. Dar lectura acestor documente cât e de suge-: 
stivă ? ! De-ar ajunge în cât mai multe biblioteci ale tineretu- 
lui să ia pildă din vieaţa celui ce a fost una din cele mai îru- 
moase energii româneşti. 














Frate, Frate! 
Ştii o noutate ? 


A APĂRUT 


ALENDARUL 


Revistei Micul Misionar 


FRUMOS ... ca un trandafir de Maiu 
BOGAT ... ca un fiu de craiu 
SURPRIZĂ mare!... Ce mai vrei? 
SE VINDE NUMAI CU 5 LEI 
IAR PRIN POŞTĂ 6 LEI 
Cumpără-l! citeştel-! Arată-l şi la 
„prietenii tăi! Ca să-l cumpere şi ei! 


C 

